钦定古今图书集成/明伦汇编/氏族典/第331卷 > 刘陶
## 钦定古今图书集成/明伦汇编/氏族典/第331卷 > 刘陶

按《后汉书刘陶传》：“陶字子奇，一名伟，颍川颍阴人，济
北贞王勃之后。陶为人居简，不修小节。举孝廉，除顺
阳长，拜侍御史。灵帝时，钜鹿张角伪托大道，妖惑小
民，陶上疏言之，帝不悟。明年，张角反乱，帝思陶言，封
中陵乡侯，三迁尚书令，拜侍中，以数切谏，为权臣所
惮，徙为京兆尹。到职，当出修宫钱直千万。陶既清贫”，
而耻以钱买职，称疾不听政。帝宿重陶才，原其罪，征
拜谏议大夫。是时，天下日危，寇贼方炽，陶上陈要急
八事，《大较》言“乱由宦官”，宦官事急，共谗陶与贼通，于
是收陶下黄门北寺狱，掠按日急，陶遂闭气而死。